EkBass/fiwiki-20250220-pages-articles huggingface dataset:
Ardo Hansson

Ardo Hillar Hansson (s. 15. heinäkuuta 1958 Chicago, Yhdysvallat) on virolainen ekonomisti, joka toimi vuosina 2012–2019 Viron keskuspankin johtajana. == Perhe ja koulutus == Hansson syntyi Chicagossa Yhdysvalloissa ja kasvoi Chicagon lisäksi Vancouverissa, Kanadassa.Päevaleht 8.8.1990. Hänen vanhempansa olivat neuvostomiehitystä paenneita virolaispakolaisia. Hansson opiskeli taloustiedettä vuosina 1976–1980 kanadalaisessa Brittiläisen Kolumbian yliopistossa valmistuen kandidaatiksi "with 1st class honours", minkä jälkeen hän työskenteli yliopistossa tutkimusassistenttina 1980–1982. Taloustieteen opintojaan Hansson jatkoi Harvardin yliopistossa vuosina 1982–1987 ohjaajanaan Jeffrey Sachs suorittaen maisterin ja tohtorin tutkinnon. Hanssonin väitöskirja käsittely Yhdysvaltain ulkomaankauppapolitiikkaa otsikolla "Political regime changes and exchange rate determination".http://id.lib.harvard.edu/alma/990017715570203941/catalog Ensi kerran Hansson kävi Virossa vuonna 1982 ja hän alkoi tehdä yhteistyötä Radio Free Europen Viron-toimituksen kanssa. Hansson työskenteli Harvardin yliopistossa tutkimusassistenttina 1984–1987, minkä jälkeen hän toimi apulaisprofessorina Brittiläisen Kolumbian yliopiston taloustieteen laitoksella vuosina 1987–1990. Vuosina 1990–1992 Hansson toimi Suomessa WIDER- instituutissa sosialismista markkinatalouksiin siirtyvien kansantalouksien tutkijana.Miljan, Toivo: Historical Dictionary of Estonia, Scarecrow Press, 2004, s. 216 HANSSON, ARDO (1958-)) == Ekonomistina == Viron palautti itsenäisyytensä vuonna 1991 ja Hansson palasi vanhempiensa kotimaahan. Hän toimi vuonna 1992 Viron rahareformista vastanneessa komiteassa ja pääministeri Mart Laarin taloudellisena neuvonantajana vuosina 1992–1994 ja 1997. Vuosina 1998–2012 Hansson työskenteli Maailmanpankissa toimien muun muassa Jugoslavian ja Liettuan vanhempana ekonomistina sekä Serbian ja Montenegron ja Länsi- Balkanin johtavana ekonomistina. Vuosina 2008–2012 hän toimi Maailmanpankin talouspolitiikan yksikön päällikkönä Kiinassa. Hansson valittiin lokakuussa 2011 Andres Lipstokin seuraajaksi Viron keskuspankin johtoon. Hänen seitsemänvuotinen toimikautensa alkoi kesäkuussa 2012. == Lähteet == == Aiheesta muualla == * Hanssonin esittely Viron keskuspankin sivustolla Luokka:Virolaiset taloustieteilijät Luokka:Pankinjohtajat Luokka:Amerikanvirolaiset henkilöt Luokka:Vuonna 1958 syntyneet Luokka:Elävät henkilöt
Suomen Kunto- ja Terveysliikuntakeskusten yhdistys

SKY ry eli Suomen kunto- ja terveysliikuntakeskusten yhdistys SKY on terveysliikunta-alan yritysten toimialajärjestö. Yhdistys perustettiin vuonna 2002 tarkoituksenaan turvata alan yrittäjyyttä. Järjestö on koulutus, edunvalvonta ja palvelujärjestö, joka edustaa terveysliikunta-alaa viranomais- ja mediayhteyksissä. Suomen yrittäjät nimesivät yhdistyksen vuoden 2013 parhaaksi toimialajärjestöksi. , Suomen yrittäjät. Yhdistys tekee viranomaisille esityksiä uudistusten aikaansaamiseksi toimialalla ja valvoo hyvien liiketapojen noudattamista. Se tarjoaa jäsenilleen koulutusta ja yritystaloudellista neuvontaa. Yhdistys tunnetaan myös Liikuntapäivät -kuntoliikuntatapahtuman järjestäjänä. Yhdistyksellä on edustus Opetushallituksen Kuntoutus- ja liikunta-alan koulutustoimikunnassa.Kuntoutus ja liikunta-ala , OPH:n koulutustoimikunta. SKY ry:n nettisivut Luokka:Suomalaiset liikuntajärjestöt
Pariisi–Roubaix 2014

Pariisi–Roubaix 2014 oli järjestyksessään 112. maantiepyöräilyn Pariisi–Roubaix-kilpailu. Se käytiin 257 kilometrin reitillä Compiègnesta Roubaix'hin 13. huhtikuuta 2014. Kilpailussa ajettiin 28 mukulakiviosuutta, yhteispituudeltaan 51,1 kilometriä. Niki Terpstra voitti kilpailun karattuaan kärkiryhmästä kuusi kilometriä ennen maalia. John Degenkolb sijoittui toiseksi ja Fabian Cancellara kolmanneksi. == Tulokset == Lähde: Cyclingnews Ajaja Maa Joukkue Aika 1 Niki Terpstra Omega Pharma-Quick Step 6.09.01 2 John Degenkolb Giant-Shimano + 0.20 3 Fabian Cancellara Trek Factory Racing + 0.20 4 Sep Vanmarcke Belkin Pro Cycling Team + 0.20 5 Zdeněk Štybar Omega Pharma-Quick Step + 0.20 6 Peter Sagan Cannondale Pro Cycling Team + 0.18 7 Geraint Thomas Team Sky + 0.20 8 Sebastian Langeveld Garmin-Sharp + 0.20 9 Bradley Wiggins Team Sky + 0.20 10 Tom Boonen Omega Pharma-Quick Step + 0.20 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Astana Team, Belkin Pro Cycling Team, BMC Racing Team, Cannondale Pro Cycling Team, Team Europcar, FDJ.fr, Garmin-Sharp, Giant- Shimano, Katjuša, Lampre-Merida, Lotto-Belisol, Movistar Team, Omega Pharma- Quick Step, Orica-GreenEDGE, Team Tinkoff-Saxo, Team Sky, Trek Factory Racing *UCI Continental Circuits -joukkueet: Bretagne-Séché Environnement, Cofidis, IAM Cycling, UnitedHealthcare, Team NetApp - Endura, Topsport Vlaanderen - Baloise, Wanty - Groupe Gobert == Lähteet == == Aiheesta muualla == Luokka:Pariisi–Roubaix Luokka:Pyöräilykausi 2014
Itä-Timorin vaakuna

Itä-Timorin vaakuna on yksi Itä-Timorin kansallissymboleista. Vaakuna esiteltiin ensimmäisen kerran 18. tammikuuta 2007. Se perustuu vaakunamalliin joka esiteltiin maan ensimmäisen kerran julistautuessa itsenäiseksi 28. marraskuuta 1975. Vaakunassa on portugalinkielinen motto "Unidade, Acção, Progresso" ("yhtenäisyys, toiminta, edistys"). ==Aikaisemmat vaakunat== Coat of arms of Portuguese Timor (1935-1951).svg|Portugalin siirtomaavallan aikainen vaakuna 8. toukokuuta 1935 - 11. kesäkuuta 1951. Coat of arms of Portuguese Timor (1951-1975).svg|Portugalin siirtomaavallan aikainen vaakuna 11. kesäkuuta 1951 - 28. marraskuuta 1975. Lesser coat of arms of Portuguese Timor.svg|Vähäisemmässä käytössä ollut Portugalin siirtomaavallan aikainen vaakuna (1935–1975) Coat of arms of East Timor (2002–2007).svg|Itä-Timorin ensimmäinen vaakuna (2002–2007) == Lähteet == Luokka:Valtioiden vaakunat vaakuna
Vampulan kirkko

Vampulan kirkko on Vampulan kappeliseurakunnan kirkkorakennus Huittisten kaupunkiin nykyään kuuluvassa Vampulassa, Sallilan kylässä Loimijoen länsirannalla. Kirkko on pohjamuodoltaan erivartinen länsitornillinen ristikirkko. Nikkarityylinen kirkko on valmistunut 1894 ja se on seurakunnan neljäs puukirkko. Kirkko on rakennettu edellisen kirkon paikalle. Kirkon suunnittelija on lääninarkkitehti Helge Rancken. Puutavaraa ja muita tarvikkeita hankittiin pienissä erissä ja urakatkin oli jaettu moneen osaan. Edellinen kirkko purettiin ja sen rakennusaineita käytettiin myös uudessa kirkossa. Rakennusmestarina toimi David Lönnroth. Kirkon molemmista poikkisakaroista on kulku sisälle kirkkoon. Sakaristo on alttaripäädyn jatkeena, muuta kirkkoa kapeammassa ja matalammassa osassa. Kirkon ulkoseiniin palautettiin vuonna 1967 alkuperäinen väri. Kirkon urut ovat Kangasalan urkutehtaan valmistamat 20-äänikertaiset. Alttaritaulu on aiheeltaan Kristuksen kirkastaminen, sen maalasi yläneläissyntyisen Vihtori Ylinen, taulu valmistui vuonna 1906. == Aikaisemmat kirkot == Vampulan kaksi ensimmäistä kirkkoa sijaitsivat Loimijoen itäpuolella, nykyisen voimalaitoksen yläpuolisen Kiltajärven rannalla. Ensimmäinen kirkko oli neljän talonpojan tekemä vaatimaton rakennus, joka on valmistunut ilmeisesti 1590. Sen paikalle rakennettiin uusi kirkko, kun seurakunta sai kappelioikeudet vuonna 1650. Näiden kahden kirkon paikka ympäröity hirsiaidalla. Ensimmäisen kirkon ympärillä sijaitsi hautausmaa. Kolmas kirkko rakennettiin joen toiselle puolelle – arveltiin, että kirkot kestävät kauemmin paremmalla rakennuspaikalla. Kolmas kirkko valmistui 1764, kirkon rakentaja oli Antti Piimänen. Vuonna 1891 tämän kirkon todettiin tarvitsevan korjausta. Seurakunta päätti kuitenkin rakentaa uuden kirkon samalle paikalle. == Lähteet == == Aiheesta muualla == Luokka:Suomen puiset ristikirkot Luokka:Huittisten kirkkorakennukset Kirkko Luokka:Suomen 1890-luvulla rakennetut kirkot
Macaon tunnus

Macaon tunnus eli virallisesti Macaon ”alueellinen tunnus” otettiin käyttöön 20. joulukuuta 1999 Macaon siirryttyä Portugalin hallinnasta Kiinan hallintaan. Tunnus löytyy myös Macaon lipusta. Pyöreänmuotoisen tunnuksen värit ovat vihreä, valkoinen ja keltainen, vihreän ollessa hallitseva väri. Siinä on valkoinen lootus, ja sen alla kuvernööri Nobre de Carvalhon siltaa ja vettä esittäviä viivoja. Lootuksen yläpuolella olevat viisi kultatähteä ovat peräisin Kiinan kansantasavallan lipusta. Tunnuksessa lukee kiinaksi 中華人民共和國澳門特別行政區 eli Macaon Kiinan kansantasavallan erityishallintoalue ja lyhyesti Macaon portugalinkielinen nimi Macau. ==Portugalin aikaiset vaakunat== Image:Primeiro brasão macau.PNG|Ensimmäinen vaakuna Image:Lesser coat of arms of Portuguese Macau (Used until 1935).svg|Toinen vaakuna Image:Lesser coat of arms of Portuguese Macau.svg|Yksinkertainen vaakuna (1935-1999) == Lähteet == Macanese Flag World Atlas. Accessed July 10, 2018. (In English) Tunnus Luokka:Kiinan vaakunat
Helge Rancken

thumb|250px|Vampulan kirkko (1894) Helge Finn Rancken (26. elokuuta 1857 Pietarsaari – 28. marraskuuta 1912 Helsinki) oli suomalainen arkkitehti, joka työskenteli muun muassa Yleisten rakennusten ylihallituksessa. Hän opetti myös Polyteknillisessä opistossa (nykyinen Aalto-yliopiston taiteiden ja suunnittelun korkeakoulu), josta hän oli valmistunut arkkitehdiksi 1878. Rancken oli suorittanut myös insinöörintutkinnon. Rancken työskenteli insinöörintehtävissä Tampereen ja Jyväskylän välillä ja myös Pohjanmaan radan tutkimustehtävissä. Hän teki 1890-luvun alussa pitkän opintomatkan Etelä- Eurooppaan. Matkalta oli tuliaisina runsaasti luonnoksia. Rancken työskenteli valmistuttuaan Yleisten rakennusten ylihallituksessa, jolloin hän muun muassa toimi Jyväskylän seminaarin tiilirakennuksia suunnitelleen Constantin Kiseleffin avustajana. Hän vei loppuun Kirurgisen sairaalan suunnittelutyön: arkkitehti F. A. Sjöström oli laatinut sairaalan suunnitelmat, mutta hän kuoli 1885. Sairaala valmistui 1888. Rancken opetti Polyteknillisessä opistossa vuosina 1885–1888 ja vuonna 1888 hänestä tuli Turun lääninrakennuskonttorin arkkitehti, josta virasta hän luopui 1901. Sen jälkeen hänellä oli oma toimisto vuoteen 1906 asti. == Ranckenin itsenäisiä suunnitelmia == *Työväen Säästöpankki, Erottajankatu 15–17, Helsinki, yhdessä Hugo Saurénin kanssa (1886) *Perttelin kellotapulin puinen yläosa (1889) *Villa Bella Vista Ruissalossa (1892) *Vampulan kirkko (1894) *Lavian kirkon tornin muutostyöt (1896) *Kuusiston kirkon sisätilojen uudistustyöt (1900) *Paattisten kirkko (1909) *Västanfjärdin uusi kirkko (1912) == Lähteet == == Aiheesta muualla == Luokka:Suomalaiset arkkitehdit Luokka:Vuonna 1857 syntyneet Luokka:Vuonna 1912 kuolleet
Mikronesian liittovaltion vaakuna

Mikronesian liittovaltion vaakuna on yksi Mikronesian liittovaltion kansallissymboleista. Vaakuna pohjautuu aikaisempaan Tyynenmeren saarten huoltohallintoalueen vaakunaan. Vaakuna otettiin käyttöön 1986 Mikronesian liittovaltion kongressin päätöksellä ja Yhdysvaltain kongressin hyväksynnällä. Vaakunassa lukee Government of the Federated States of Micronesia sekä maan kansallismotto Peace, Unity, Liberty (rauha, yhtenäisyys, vapaus). Vuosiluku 1979 viittaa vuoteen, jolloin maan ensimmäinen perustuslaki astui voimaan.. == Lähteet == vaakuna Luokka:Valtioiden vaakunat
Palaun vaakuna

Palaun vaakuna on yksi Palaun kansallissymboleista. Vaakunasta on kaksi versiota. Ensimmäisessa vaakunassa lukee Olbiil era Kelulau (Palaun kansalliskongressi) ja Republic of Palau. Ja se on maan kansalliskongressin käytössä. Toisessa vaakunassa lukee Office of President ja Republic of Palau ja se on tasavallan presidentin ja maan ulkomaanlähetystöjen käytössä. Vaakuna on saanut vaikutteita maata aikaisemmin hallinneen Tyynenmeren saarten huoltohallintoalueen vaakunasta. Vaakunassa kuvatun talon alla olevat 16 kiveä kuvaavat Palaun 16 osavaltiota. == Lähteet == Luokka:Valtioiden vaakunat vaakuna
Ching Shih

Ching Shih (1775–1844) oli kuuluisa kiinalainen naispuolinen merirosvokapteeni, joka vaikutti Etelä-Kiinan merellä 1800-luvun alussa. Hän johti 300 džonkin laivastoa, jossa oli 20 000–40 000 merirosvoa.Murray, Dian,(1987), Pirates of the South China Coast, 1790–1810, pg 71, Stanford University Press, ISBN 0-8047-1376-6 Toinen arvio on, että džonkkeja oli ollut peräti 1 800 ja merirosvoja 80 000\. Hänen miehistöönsä kuului miehiä, naisia ja jopa lapsia. Hän taisteli urallaan niin brittiläistä kuin portugalilaistakin siirtomaavaltaa vastaan sekä tietysti Kiinan Qing-dynastiaa vastaan. Häntä pidetään nykyään yhtenä maailmanhistorian mahtavimmista merirosvoista. Hän oli myös yksi harvoista merirosvokapteeneista, joiden ura päättyi eläköitymiseen eikä kuolemaan. Myöhemmin Ching Shih on ollut aiheena niin kirjoissa, videopeleissä kuin elokuvissakin. ==Lähteet== Luokka:Kiinalaiset merirosvot Luokka:Vuonna 1775 syntyneet Luokka:Vuonna 1844 kuolleet
War Eternal

War Eternal on ruotsalaisen metalliyhtye Arch Enemyn yhdestoista studioalbumi. Se julkaistiin 10. kesäkuuta 2014 levymerkillä Century Media Records. War Eternal on ensimmäinen Arch Enemyn albumi, missä laulaa kanadalainen Alissa White-Gluz. == Kappaleet == # # # # # # # # # # # # # == Kokoonpano == * Alissa White-Gluz − laulu * Michael Amott − kitara, koskettimet * Nick Cordle − kitara * Sharlee D'Angelo − basso * Daniel Erlandsson − rummut == Arviot == * Blabbermouth: 9/10CD Reviews - War Eternal Arch Enemy - Blabbermouth.net * Imperiumi.net: Imperiumi.net * Kaaoszine: 8/10Kaaoszine.fi * Metal-hammer.de: Metal Hammer * Soundi: Soundi == Aiheesta muualla == * War Eternal discogs.com -sivustolla * == Lähteet == Luokka:Vuoden 2014 albumit Luokka:Arch Enemyn albumit
Magiritsa

Magiritsa tai mageiritsa () on kreikkalainen karitsanlihakeitto. Perinteisesti se tehdään karitsan sisäelimistä ja syödään pääsiäisyön jumalanpalveluksesta palattua ensimmäisenä ateriana paaston jälkeen. Siihen aikaan, kun lampaat teurastettiin kotona, magiritsaan käytettiin pääsiäispäivän aterialle teurastetun lampaan sisäelimet. Keitto suurustetaan kananmunalla. Keiton ajatellaan olevan sopivaa totuttamaan elimistöä lihansyöntiin neljänkymmenen päivän paaston jälkeen. Siitä on alueellisia versioita: jossain lisätään riisiä, toisin paikoin tomaattimurskaa. Kasvissyöjät tekevät magiritsansa sienistä ja kasviksista ja suurustavat sen munalla kuten perinteisessäkin ohjeessa. == Lähteet == == Aiheesta muualla == Luokka:Keitot Luokka:Kreikkalaiset ruokalajit Luokka:Liharuoat Luokka:Pääsiäisruoat
Timothée Jordan

Timothée Jordan (27. helmikuuta 1865 – ?) oli brittiläinen kriketinpelaaja ja olympiamitalisti. Jordan pelasi Pariisin olympialaisissa 1900 ranskalaisessa Union des Sociétés Français de Sports Athletiques -joukkueessa, joka sai hopeaa. Jordan oli joukkueen aloittava lyöjä ja ensimmäisessä sisävuorossa hän onnistui lyömään 11 juoksua, toisessa sisävuorossa tässä kaksivuoroparisessa ottelussa Jordan jäi ilman juoksuja (duck). == Lähteet == * olympiaottelun pöytäkirja * Jordanin profiili sports-reference.com -sivustolla Luokka:Brittiläiset kriketinpelaajat Luokka:Brittiläiset olympiamitalistit Luokka:Vuonna 1865 syntyneet Luokka:1900-luvulla kuolleet
Saksan 9. vuoristodivisioona

Saksan 9. vuoristodivisioona () oli kahden Saksan maavoimien yhtymän nimenä toisen maailmansodan lopulla. Divisioonat erotettiin toisistaan lisämäärein Nord (pohjoinen) ja Ost (itä), mitkä tulivat niiden toiminta-alueista. Todellisuudessa kumpikaan divisioonista ei saavuttanut täyttä määrävahvuutta. == Nord == Saksan 3. vuoristodivisioonan siirtyessä vuoden 1941 lopulla Lapista Saksaan, se joutui jättämään Pohjanmeren jäätilanteen vuoksi vuoristojääkärirykmentti 139:n Suomeen. Rykmentistä, joka kuului 20. vuoristoarmeijan XVIII armeijakuntaan, täydennettiin keväällä 1944 lähes divisioonan vahvuinen ryhmä Kräutler (), joka sai 7. syyskuuta nimekseen 140. erillisdivisioona ()Lexikon der Wehrmacht - Divisionsstab z.b.V. 140. Divisioona muodostettiin Pohjois-Norjassa kenraalimajuri Mathias Kräutlerin komentamasta 140. erillisdivisioonasta, joka nimettiin 9. vuoristodivisioonaksi 6. toukokuuta 1945. Divisioona antautui briteille vain muutamaa päivää myöhemmin.Mitcham, Samuel W Jr., s. 276 == Ost == Divisioona muodostettiin taisteluosasto Semmeringistä, jonka tehtävänä oli puolustaa Semmeringin solaa itäisessä Itävallassa. Osastoon kuului muun muassa Dachsteinin vuoristotykistökoulun henkilöstöä, vuoristodivisioona Steiermark, 13. SS-täydennysvuoristopataljoona Leobenissa sekä poliisin ja RAD-osastojen henkilöstöä. Lisäksi siihen kuului hävittäjälennosto Boelcken maahenkilöstöä. Näistä oli muodostettu vuoristokoulun esikunnasta divisioonan esikunta, vuoristojääkärirykmentit 154 ja 155, vuoristotiedustelupataljoona 56, 48. panssarintorjuntakomppania, vuoristotykistörykmentti 56 ja vuoristopioneerikomppania. Taisteluosasto Raithel taisteli eversti Heribert Raithelin johdolla etenevää puna-armeijaa vastaan 4. huhtikuuta 1945 alkaen osana Saksan 6. armeijaa. Taisteluosastosta muodostettiin 25. huhtikuuta vuoristodivisioona Steiermark mutta se nimettiin toukokuussa edelleen 9. vuoristodivisioonaksi. Viikkoa myöhemmin toinen maailmansota päättyi Euroopassa Saksan antautumiseen ja divisioonan jäänteet antautuivat pääosin länsiliittoutuneille.Mitcham, Samuel W. Jr., s. 279 ==Lähteet== * === Viitteet === 09
Sotasankarit

Sotasankarit on Pertti Reposen tuottama ja ohjaama kolmiosainen tv- komediasarja vuodelta 1967. Santahaminassa kuvatun sarjan käsikirjoituksesta vastasi Juhani Lompolo, ja sen pääosassa näyttelee Vesa-Matti Loiri. Muina esiintyjinä on myös Santahaminan asevelvollisia ja henkilökuntaa. Sarjakuvamaiseksi luonnehditussa komediassa ei ohjaaja Reposen mukaan niinkään naureta varusmiehille, vaan siinä varusmiehet nauravat itselleen ja varuskunnille.Nauramme varuskunnassa, Katso 40/1967. Viitattu 16.4.2014. ==Lähteet== Luokka:Suomalaiset komediasarjat
Major League Baseball -kausi 1935

Major League Baseball -kauden 1935 päätteeksi pelatussa World Series -ottelusarjassa kohtasivat Detroit Tigers ja Chicago Cubs. Kolmas MLB:n All- Star -ottelu pelattiin Municipal Stadiumilla, Clevelandissa 8. heinäkuuta 1935. AL voitti juoksuin 4–1. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Detroit Tigers 93 58 1 .616 \-- 2\. New York Yankees 89 60 0 .597 3.0 3\. Cleveland Indians 82 71 3 .536 12.0 4\. Boston Red Sox 78 75 1 .510 16.0 5\. Chicago White Sox 74 78 1 .487 19.5 6\. Washington Senators 67 86 1 .438 27.0 7\. St. Louis Browns 65 87 3 .428 28.5 8\. Philadelphia Athletics 58 91 0 .389 34.0 National League National League National League National League National League National League Sija Joukkue Voitot Tappiot Tasan Voittosuhde GB 1\. Chicago Cubs 100 54 0 .649 \-- 2\. St. Louis Cardinals 96 58 0 .623 4.0 3\. New York Giants 91 62 3 .595 8.5 4\. Pittsburgh Pirates 86 67 0 .562 13.5 5\. Brooklyn Dodgers 70 83 1 .458 29.5 6\. Cincinnati Reds 68 85 1 .444 31.5 7\. Philadelphia Phillies 64 89 3 .418 35.5 8\. Boston Braves 38 115 0 .248 61.5 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 Peli 6 World Series Detroit Tigers 4–2 Chicago Cubs 0–3 8–3 6–5 2–1 1–3 4–3 ==Aiheesta muualla== * Baseball almanakka - American League 1935 * Baseball almanakka - National League 1935 * Baseball almanakka - World Series 1935 * Baseball almanakka - All-Star Game 1935 Luokka:Major League Baseball -kaudet Luokka:Vuoden 1935 baseball
Saksan 188. reservivuoristodivisioona

Saksan 188. reservivuoristodivisioona () oli Saksan maavoimien yhtymä toisessa maailmansodassa. == Perustaminen == Divisioona perustettiin nimellä divisioona Nr 188 () loppuvuodesta 1939, jolloin siihen kuuluivat vuoristojääkärirykmentit 136, 138 ja 139 ja täydennyskenttätykistörykmentti 112 sekä tukevia osia. == Historia == Divisioona oli rajanvartiointi tehtävissä Itävallan ja Jugoslavian välisellä vuoristoalueella tärkeimpänä tehtävänään kouluttaa reserviä ja täydennysmiehiä vuoristodivisioonille. Keväällä 1941 divisioona liitettiin Jugoslavian valtaamiseksi koottuihin joukkoihin ja kolme rykmenttiä saivat tehtäväkseen vallata Carniolan ja Carinthian. Rykmentit saivat tehtävän suoritettua kohdaten vain vähäistä vastarintaa. Taistelutoimien päätyttyä divisioona oli Innsbruckissa reservinä. Se nimettiin 8. lokakuuta 1943 188. reservivuoristodivisioonaksi ja se organisoitiin uudelleen. Siihen kuuluivat kaksi pataljoonaiset reservivuoristojääkärirykmentit 136, 137, 138 ja 139 sekä kaksi patteristoinen reservivuoristotykistörykmentti 112. Divisioona siirrettiin organisoinnin jälkeen Pohjois-Italiaan. Se siirrettiin 27. helmikuuta 1944 Istriaan partisaanien torjuntaan ja divisioona nimettiin 1. maaliskuuta 188. vuoristodivisioonaksi (), jolloin sen rykmentit numeroitiin uudelleen vuoristorykmenteiksi 901, 902, 903 ja 904 sekä vuoristotykistörykmentti 1088:ksi. Divisioona antautui Istriassa Saksan antauduttua toukokuussa 1945. == Komentajat == Divisioonankomentajana oli: *kenraaliluutnantti Hans von Hösslin (20. lokakuuta 1943 - 1. maaliskuuta 1944) ==Lähteet== * 188
Jänsmässholmen

Jänsmässholmen on kylä Ruotsissa Krokomin kunnassa. Paikka oli aikaisemmin Offerdalin saamelaisten asuinpaikka syksyisin ja keväisin. Useat entiset poronhoitajat muuttivat paikalle 1800-luvun lopussa ja aloittivat pienimuotoisen maanviljelyn. Valtio yritti säädellä asutusta Jänsmässholmenilla 1920-luvulla: sinne rakennettiin kymmenkunta ns. tyyppitaloa ja vuokrattiin maanviljelijöille. Useimmat talot lahosivat hiljalleen ja nykyään vain yksittäisiä taloja on modernisoitu ja edelleen asuinkäytössä. ==Lähteet== * Länsstyrelsen Jämtlands län: Jänsmässholmen Viitattu 16.4.2014. Luokka:Krokomin kunta
Tetrakis(trifenyylifosfiini)palladium(0)

Tetrakis(trifenyylifosfiini)palladium(0) (Pd[P(C6H5)3]4) on kompleksiyhdiste, jossa keskusatomina on palladium. Palladiumia ympäröi ligandeina neljä trifenyylifosfiinimolekyyliä. Tetrakis(trifenyylifosfiini)palladium(0) on suhteellisen stabiili kompleksi, jota käytetään katalyyttinä useissa tärkeissä orgaanisissa synteeseissä käytettävissä reaktioissa. ==Ominaisuudet== Tetrakis(trifenyylifosfiini)palladium(0) on huoneenlämpötilassa kirkkaankeltainen kiteinen aine. Yhdiste ei liukene veteen, mutta liukenee orgaanisiin liuottimiin kuten tetrahydrofuraaniin, trikloorimetaaniin, bentseeniin, tolueeniin ja dimetyyliformamidiin. Yhdiste on kiinteänä suhteellisen stabiili, mutta hajoaa valon ja ilman vaikutuksesta ja kuumennettaessa. Liuoksissa tetrakis(trifenyylifosfiini)palladium(0) on tasapainossa tris(trifenyylifosfiini)palladium(0)- ja bis(trifenyylifosfiini)palladium(0)kompleksien kanssa. Yhdiste noudattaa 18 elektronin sääntöä. ==Valmistus ja käyttö== Tetrakis(trifenyylifosfiini)palladium(0)ia on saatavissa kaupallisesti, mutta tyypillisesti se valmistetaan juuri ennen käyttöä stabiilimmasta bis(trifenyylifosfiini)palladium(II)kloridista tai -asetaatista, jotka voidaan pelkistää yhdisteeksi hydratsiinin avulla. Toinen tapa tuottaa yhdistettä on tris(dibentsylideeniasetoni)dipalladium(0)in ja trifenyylifosfiinin välinen reaktio. Tetrakis(trifenyylifosfiini)palladium(0) on yksi käytetyimmistä katalyyteistä platinakatalysoiduissa kytkentäreaktioissa kuten Suzuki- ja Stille-kytkentä, joissa muodostetaan uusia hiiliatomien välisiä sidoksia. Yhdessä muiden katalyyttien kanssa sitä voidaan käyttää myös useiden funktionaalisten ryhmien pelkistämiseen, hiilen ja muiden alkuaineiden, kuten hapen, typen, rikin, fosforin ja eräiden metallien välisten sidosten muodostamisessa ja eräiden suojaryhmien poistamiseen. ==Lähteet== Luokka:Palladiumyhdisteet
Gloydius intermedius

Gloydius intermedius on kyykäärmeiden (Viperidae) heimoon kuuluva käärmelaji. Sitä tavataan Itä-Venäjällä, Pohjois-Kiinassa ja Korean niemimaalla. Gloydius intermedius on kooltaan pieni, vaikka onkin isompi kuin useimmat Gloydius- suvun lajit. Se kasvaa enimmillään noin 85 senttiä pitkäksi. Käärmeen pää on leveä, litteä, kolmiomainen ja se erottuu selvästi niskasta. Silmät ovat keskikokoiset ja pupillit ovat muodoltaan pystysuorat soikiot. Laji elää kallioisilla vuorenrinteillä ja metsissä. G. intermedius ei ole aggressiivinen, vaan lähestyttynä turvautuu lähinnä pakenemiseen. Laji käyttää ravinnokseen pieniä jyrsijöitä ja toisinaan myös sammakoita. == Lähteet == Luokka:Kyykäärmeet
Gloydius ussuriensis

Gloydius ussuriensis on kyykäärmeisiin kuuluva matelija. Sitä tavataan Venäjällä, Kiinassa ja Korean niemimaalla. == Lähteet == == Aiheesta muualla == *ITIS: Gloydius ussuriensis *The University of Adelaide, Australia, Clinical Toxinology Resources: Gloydius ussuriensis Luokka:Kyykäärmeet
Nello Pazzafini

Nello Pazzafini (oikealta nimeltään Giovanni Pazzafini; 15. toukokuuta 1934 Rooma – 27. marraskuuta 1997 Ostia) oli italialainen elokuvanäyttelijä. Pazzafinin ensimmäinen elokuvarooli oli Carmine Gallonen Messalinassa vuonna 1951. Sen jälkeen hän harjoitti useita eri ammatteja, kunnes vuonna 1958 osallistui ensimmäiselle Italiassa järjestetylle sijaisnäyttelijäkurssille. Pazzafini työskenteli sijaisnäyttelijänä ja esitti sivuosia lukuisissa peplum- elokuvissa ja spagettiwesterneissä. Voimakasrakenteisen ja -piirteisen miehen vakiorooliksi muodostuivat viihde-elokuvien ”pahikset”, joita hän näytteli aina 1990-luvun alkuun saakka. ==Elokuvia== * Afrodite, dea dell’amore, 1958 * Goliath contro i giganti, 1961 * Taistelu Rhodoksesta, 1961 * Troijan urhot, 1961 * Maciste contro i mostri, 1962 * Ursus – sankareista suurin, 1963 * Ercole contro Moloch, 1963 * Sansone contro il Corsaro Nero, 1964 * Sandok, il Maciste della giungla, 1964 * I due gladiatori, 1964 * Ercole contro Roma, 1964 * Viimeinen gladiaattori, 1964 * Il leone di Tebe, 1964 * La vendetta di Spartacus, 1964 * Golia alla conquista di Bagdad, 1965 * Le calde notti di Poppea, 1969 * The Salamander, 1981 ==Lähteet== ==Aiheesta muualla== * Luokka:Italialaiset näyttelijät Luokka:Vuonna 1934 syntyneet Luokka:Vuonna 1997 kuolleet
Daniele Vargas

Daniele Vargas (oikealta nimeltään Daniele Pitani; 20. huhtikuuta 1922 Bologna – 26. huhtikuuta 1981 Rooma) oli italialainen elokuvanäyttelijä. Vargas oli lukiossa Pier Paolo Pasolinin luokkatoveri. Hän opiskeli lääketiedettä ja työskenteli muutaman vuoden lääkärinä, kunnes vuonna 1957 muutti Roomaan päättäen ryhtyä elokuvanäyttelijäksi. Hänen ensimmäinen elokuvansa oli Herkules ja Lyydian kuningatar (1959). Tukevasta ja kaljusta Vargasista muodostui pian yksi peplum- ja muiden viihde-elokuvien vakioroistoista. Hän on esiintynyt myös vakavammissa rooleissa muun muassa Dino Risin elokuvissa Vaikea elämä (Una vita difficile, 1961), La Marcia su Roma (1962) ja I mostri (1963). ==Elokuvia== * Herkules ja Lyydian kuningatar, 1959 * Marathonin sankari, 1959 * Bagdadin veijari, 1961 * I predoni della steppa, 1964 * Ercole contro Roma, 1964 * La vendetta di Spartacus, 1964 * La montagna di luce, 1965 * Golia alla conquista di Bagdad, 1965 * Le calde notti di Poppea, 1969 ==Lähteet== ==Aiheesta muualla== * Luokka:Italialaiset näyttelijät Luokka:Vuonna 1922 syntyneet Luokka:Vuonna 1992 kuolleet
120347 Salacia

120347 Salacia (symboli: ) on suurikokoinen transneptuninen kohde Kuiperin vyöhykkeellä, joka kuuluu cubewanoihin. Se on myös todennäköisesti kääpiöplaneetan määritelmän täyttävä kappale, jonka läpimitta on todennäköisimmin noin 921 km. Kohteen löysivät H. G. Roe, M. E. Brown ja K. M. Barkume 22. syyskuuta vuonna 2004. Salacia sai nimensä roomalaisen mytologian Salacia-jumalattarelta. Ennen kuin tämä pikkuplaneetta sai nimensä se tunnettiin tunnuksella . Salacialla tiedetään myös olevan yksi kuu, jonka nimi on Actaea. == Lähteet == Luokka:Kuiperin vyöhyke Luokka:Transneptuniset kohteet Luokka:Mahdolliset kääpiöplaneetat
Salacia

Salacia voi viitata seuraaviin: * Salacia, meren jumalatar roomalaisessa mytologiassa * Salacia, antiikin aikainen kaupunki Hispania Tarraconensiksessa, nykyinen Salamonde Portugalissa * Salacia, antiikin aikainen kaupunki Lusitaniassa, nykyinen Alcácer do Sal Portugalissa * 120347 Salacia, pikkuplaneetta
Jaarlien pako

Jaarlien paoksi (, ) kutsutaan 14. syyskuuta 1607 sattunutta tapahtumaa, jossa Irlannin merkittävimpien mahtisukujen, O’Neillien ja O’Donnellien, päämiehet yllättäen purjehtivat laivalla pois Irlannista eivätkä koskaan palanneet. Jaarlien pakoa pidetään käännekohtana Irlannin historiassa, sillä sen on katsottu päättäneen tuhat vuotta kestäneen gaelilaisten sukujen vallan Ulsterissa ja avanneen tien niin sanotuille ”istutuksille” eli protestanttisten englantilaisten ja skotlantilaisten maanomistajien asettumiselle Ulsteriin.Flightoftheearls.ie Viitattu 16.4.2014.Ireland: History Encyclopædia Britannica Online Academic Edition. Viitattu 16.4.2014. Paenneet jaarlit olivat Tyronen jaarli Hugh O’Neill ja Tyrconnellin jaarli Rory O’Donnell. He nousivat saattojoukkojensa kanssa laivaan Lough Swillyn rannalla sijaitsevassa Rathmullanissa tarkoituksenaan purjehtia Espanjaan. Mukana aluksella oli kaikkiaan 99 henkilöä, joiden on arveltu kuuluneen Irlannin gaelilaiseen eliittiin, joskin pääosa oli todellisuudessa vain laivan miehistöä. Historioitsijat ovat kiistelleet paon motiiveista, mutta tyydyttävää selitystä ei ole löydetty. Myös tapahtuman kutsumista ”paoksi” on pidetty kyseenalaisena, joskin lähtö selvästi suoritettiin kiireessä, sillä O’Neill jätti jälkeen vanhimman poikansa ja O’Donnell raskaana olevan vaimonsa. O’Neill oli johtanut irlantilaisten kapinaa niin sanotussa yhdeksänvuotisessa sodassa Englantia vastaan 1594–1603. Sota oli päättynyt vuonna 1603 Mellifontin rauhaan, joka takasi hänen asemansa Irlannissa. Englannin käskynhaltijaksi Irlantiin lähetetty Sir Arthur Chichester ryhtyi kuitenkin toimimaan entisiä kapinallisia jaarleja vastaan ja uhkasi viedä heidän maitaan. Tämän seurauksena O’Neill ja O’Donnell olivat ilmeisesti sekaantuneet juonitteluun espanjalaisten kanssa englantilaisia vastaan. He pakenivat todennäköisesti saatuaan varoituksen, että salaliitto oli paljastunut ja heidän henkensä vaarassa.Flight of the Earls BBC. Viitattu 16.4.2014.John McCavitt: Flightoftheearls.net Viitattu 16.4.2014. Myrskyisän sään vuoksi jaarlien laiva ei päässyt Espanjaan vaan rantautui Ranskan rannikolle. Ranska kieltäytyi luovuttamasta heitä Englantiin, mutta Englannin kanssa vuonna 1604 rauhan tehnyt Espanja ei myöskään ollut halukas ottamaan heitä vastaan. Jaarlit matkustivat tämän vuoksi Roomaan, jossa he asuivat loppuikänsä. O’Donnell kuoli siellä vuonna 1608 ja O’Neill vuonna 1616.Richard Cavendish: The Flight of the Earls History Today 9/2007. Viitattu 16.4.2014. Tapahtuman 400-vuotismuistoa juhlittiin näkyvästi Irlannissa vuonna 2007. ==Lähteet== Luokka:Irlannin historia Luokka:Pohjois-Irlannin historia Luokka:Iiriläisten diaspora Luokka:1607
Andrea Scotti

Andrea Scotti (s. 27. elokuuta 1931 Napoli) on italialainen elokuvanäyttelijä. Scotti valmistui Rooman Kokeellisesta elokuvakeskuksesta vuonna 1956. Hänen ensimmäinen roolinsa oli Antonio Pietrangelin elokuvassa Lo scapolo (”Poikamies”, 1955). Myöhemmin Scotti esitti sivuosia lukuisissa viihde- elokuvissa peplumista spagettiwesterneihin ja rikosjännäreihin. Hänet tunnetaan myös taiteilijanimellä Andrew Scott. ==Elokuvia== * Herkules ja rakkauden kuningatar, 1960 * Ursus leijonien laaksossa, 1961 * L’eroe di Babilonia, 1963 * Simson ja orjakuningatar, 1963 * Voittamaton, 1964 * Ercole contro i tiranni di Babilonia, 1964 * La montagna di luce, 1965 * Il conquistatore di Atlantide, 1965 ==Lähteet== ==Aiheesta muualla== * Luokka:Italialaiset näyttelijät Luokka:Vuonna 1931 syntyneet Luokka:Elävät henkilöt
Andrew Scott

Andrew Scott (s. 21. lokakuuta 1976 Dublin, Irlanti) on irlantilainen teatteri-, elokuva- ja televisionäyttelijä. Hän on saanut urallaan muun muassa kaksi teatterialan Olivier-palkintoa. Scottin tunnetuin televisiorooli on James Moriarty sarjassa Uusi Sherlock, josta hän voitti vuonna 2012 parhaan miessivuosan Bafta-palkinnon. Scott on avoimesti homoseksuaali. ==Valikoitu filmografia== Elokuvat ja televisiosarjat Elokuvat ja televisiosarjat Elokuvat ja televisiosarjat Elokuvat ja televisiosarjat Elokuvat ja televisiosarjat Vuosi Suomenkielinen nimi Alkuperäinen nimi Rooli Huomioita 1995 Korea Korea Eamon Doyle Elokuva 1998 Pelastakaa sotamies Ryan Saving Private Ryan Sotamies rannalla Elokuva 1998 Miracle at Midnight Miracle at Midnight Michael Grunbaum Televisioelokuva 2000 Nora Nora Michael Bodkin Elokuva 2001 Taistelutoverit Band of Brothers John "Cowboy" Hall Televisiosarja, 2 jaksoa 2003 Killing Hitler Killing Hitler Tarkka-ampuja Televisiodokumentti 2003 Dead Bodies Dead Bodies Tommy McGann Elokuva, IFTA-palkinto 2004 Filmi pyörii päässä My Life in Film Jones Televisiosarja 2008 John Adams John Adams William Smith Televisiosarja 2010 Foylen sota Foyle's War James Devereux Televisiosarja, 1 jakso 2010 Lennon alasti Lennon Naked Paul McCartney Televisioelokuva 2010 Anton Chekhov's The Duel Anton Chekhov's The Duel Lajevski Elokuva 2010– Uusi Sherlock Sherlock James Moriarty Televisiosarja, Bafta 2011 The Hour The Hour Adam Le Ray Televisiosarja, 2 jaksoa 2012 The Town The Town Mark Nicholas Televisiosarja 2013 The Stag The Stag Davin Elokuva 2014 Pride Pride Gethin Roberts Elokuva 2014 Locke Locke Donal Elokuva, äänirooli 2015 Victor Frankenstein Victor Frankenstein Roderick Turpin Elokuva 2015 007 Spectre 007 Spectre Denbigh Elokuva 2016 Ontto kruunu: Henrik VI The Hollow Crown: Henry VI Part II Kuningas Ludvig XI Televisioelokuva 2016 Liisan seikkailut peilimaailmassa Alice Through the Looking Glass Addison Bennett Elokuva 2018 Kuningas Lear King Lear Edgar, Gloucesterin jaarlin poika Televisioelokuva 2019 Taistelulähetit – 1917 1917 Luutnantti Leslie Elokuva 2019 His Dark Materials His Dark Materials Eversti John Parry / Stanislaus Grumman Televisiosarja 2021 Rakkauden lumo The Pursuit of Love Lordi Merlin Minisarja ==Lähteet== ==Aiheesta muualla== * * Luokka:Irlantilaiset näyttelijät Luokka:Olivier-palkinnon saajat Luokka:Vuonna 1976 syntyneet Luokka:Elävät henkilöt
Luettelo Minna Canthia käsittelevästä kirjallisuudesta

Tämä on luettelo Minna Canthia käsittelevästä kirjallisuudesta. * * * * * * * * * * * Minna Canth 1844 – 19.III. – 1944, (ohjelmavihko), toim. Suomalaisen naisliiton keskushallituksen asettama Minna Canthin 100-vuotisjuhlan toimikunta. 1944 * ; 1. P. 1944 * * * * * * * * * * * * * * * * * * * Minna Maijala, Passion vallassa – hermostunut aika Minna Canthin teoksissa, Suomalaisen Kirjallisuuden Seura, 2008 Sarja: Suomalaisen Kirjallisuuden Seuran toimituksia, 0355-1768; 1169 ISBN 978-951-746-995-1 (väitöskirja) * * Canth, Minna, kirjallisuus *
Saksan 9. armeija

Saksan 9. armeija () oli Saksan maavoimien armeijatason yhtymä toisessa maailmansodassa. == Perustaminen == Armeija perustettiin 15. toukokuuta 1940 nimeämällä idän esikunta () uudelleen. Armeija tunnettiin toukokuusta kesäkuuhun 1941 myös nimellä varuskuntaesikunta Blaurockia. Heinäkuussa 1944 se muutettiin ryhmä Vormanniksi. == Palvelus == Perustamisen jälkeen armeija miehitti Ranskan valtauksen aikana Siegfried-linjaa ollen strategisena reservinä. Vuonna 1941 armeijan vahvuutta kasvatettiin ja se liitettiin osaksi Keskustan armeijaryhmää, jonka mukana se hyökkäsi Neuvostoliittoon 22. kesäkuuta operaatio Barbarossassa. == Komentajat == Armeijankomentajina olivatLexikon der Wehrmacht: *kenraalieversti Johannes Blaskowitz perustaminen - 29. toukokuuta 1940 *kenraalieversti Adolf Strauss 29. toukokuuta 1940 - 15. tammikuuta 1942 *kenraalieversti Walter Model 15. tammikuuta - 23. toukokuuta 1942 *jalkaväenkenraali Albrecht Schubert 23. toukokuuta - 10. kesäkuuta 1942 *kenraalieversti Heinrich von Vietinghoff-Scheel 1. syyskuuta 1942 - 1. joulukuuta 1942 *kenraalieversti Walter Model 1. joulukuuta 1942 - 19. maaliskuuta 1943 *panssarikenraali Josef Harpe 19.-30. maaliskuuta 1943 *kenraalieversti Walter Model 30. maaliskuuta - 20. toukokuuta 1943 *panssarikenraali Josef Harpe 20. toukokuuta - 9. kesäkuuta 1943 *marsalkka Walter Model 9. kesäkuuta - 4. marraskuuta 1943 *kenraalieversti Josef Harpe 4. -30. marraskuuta 1943 *marsalkka Walter Model 30. marraskuuta 1943 - 9. tammikuuta 1944 *kenraalieversti Josef Harpe 9. tammikuuta - 1. toukokuuta 1944 *jalkaväenkenraali Hans Jordan 20. tammikuuta - 27. kesäkuuta 1944 *panssarikenraali Nikolaus von Vormann 27. kesäkuuta - 21. syyskuuta 1944 *panssarikenraali Smilo Freiherr von Lüttwitz 21. syyskuuta 1944 - 19. tammikuuta 1945 *jalkaväenkenraali Theodor Busse 19. tammikuuta 1945 - antautumiseen == Lähteet == 09
Antti Aalto (täsmennyssivu)

Antti Aalto tarkoittaa seuraavia henkilöitä: *Antti Aalto, jääkiekkoilija ja jääkiekkovalmentaja *Antti Aalto, toimittaja ja pakinoitsija *Antti Aalto, mäkihyppääjä
McMasterville

McMasterville on kunta lounaisessa Quebecissä, Kanadassa. Kunnan väkiluku oli vuoden 2011 väestönlaskennan mukaan 5 615\. Luokka:Québecin kunnat
Pimennys

Pimennys on tapahtuma, jossa taivaankappale joutuu toisen varjoon tai sen peittämäksi. Pimennyksiä ovat kuunpimennys, jossa Maa on Auringon ja Kuun välissä siten että kuu on Maan varjossa, ja auringonpimennys, jolloin kuu kulkee Maan ja Auringon välistä pimentäen auringon. ==Lähteet== Luokka:Aurinkokunta Luokka:Tähtitiede Luokka:Seulonnan keskeiset artikkelit
Kapodistrias-suunnitelma

Kapodistrias-suunnitelma () oli Kreikassa totettu laaja kuntauudistus. Uudistus hyväksyttiin vuonna 1997 ja se astui voimaan seuraavan vuoden alussa. Uudistus sai nimensä Ioannis Kapodistriasin mukaan. Kapodostrias-suunnitelma oli osa laajempaa paikallishallinnon uudistusta. Uudistuksen myötä maan kuntien määrä laski 5 775 kunnasta 1 033 kuntaan. Vuonna 2011 toteutettiin Kallikrates-suunnitelmana tunnettu aluehallintouudistus, joka vähensi kuntien määrää edelleen. == Katso myös == * Kreikan hallinnolliset alueet == Lähteet == Luokka:Kreikan hallinnolliset alueet Luokka:Kuntauudistukset
Hilja Varis

Hilja Sofia Varis (1. helmikuuta 1907 Janakkala – 1991) oli suomalainen kirjailija ja opettaja. == Teoksia == * Äidin ja tyttären tarina : romaani. Gummerus, Jyväskylä 1958 * Runoja. Miettilän kylätoimikunta, Miettilä 1992 == Lähteet == * Kansalliskirjasto Finna-hakemisto: Varis, Hilja * Kirjasampo.fi : Hilja Varis ==Aiheesta muualla== * Hilja Varis SKS:n kirjailijatietokanta (Arkistolinkki) Luokka:Suomalaiset kirjailijat Luokka:Vuonna 1907 syntyneet Luokka:Vuonna 1991 kuolleet
Astrid Öberg

Astrid Ann-Mari Öberg (12. helmikuuta 1907 Dragsfjärd – 17. toukokuuta 1990) oli suomalainen ruotsin kielellä kirjoittanut kirjailija ja kääntäjä. Astrid Öbergin vanhemmat olivat agronomi Egfrid Theodor Öberg ja Anna Maria Andersson. Hän pääsi ylioppilaaksi 1924 ja oli toimitusapulaisena Helsingissä ilmestyneessä Församlingsbladet-viikkolehdessä. == Teoksia == * Ringar på vattnet : roman. Förbundet för svenskt församlingsarbete i Finland, Helsingfors 1948 == Käännöksiä == * Erling Ruud : Kraft att tro ; översättning Astrid Öberg. Församlingsbundet, Helsingfors 1978, 1983, 1988 == Lähteet == * (Arkistolinkki) * Svenskt författarlexikon 2. 1941–1950 * Kirjasampo.fi : Astrid Öberg === Viitteet === Luokka:Suomenruotsalaiset kirjailijat Luokka:Ruotsinkieliset kirjailijat Luokka:Suomalaiset kielenkääntäjät Luokka:Vuonna 1907 syntyneet Luokka:Vuonna 1990 kuolleet
Ștefan Radu

Ștefan Radu (s. 22. lokakuuta 1986) on romanialainen jalkapalloilija, joka edustaa Serie A:ssa pelaavaa SS Laziota. Hän on pelipaikaltaan joko vasen puolustaja tai keskuspuolustaja. Hän on pelannut Romanian jalkapallomaajoukkueessa yhteensä 14 ottelua vuosina 2006–2013. Radun kasvattajaseura on Dinamo Bukarest. == Ura == === Seurajoukkueura === Dinamo Bukarestissa ammattilaisuransa aloittanut Radu pelasi seurassa vuoden 2007 loppuun. Bukarestin-vuosinaan hän voitti sekä Romanian liigan, cupin että supercupin kerran. Tammikuussa 2008 Radu siirtyi SS Lazioon, Italiaan ensin lainasopimuksella, mutta myöhemmin roomalaisjoukkue osti puolustajan itselleen. Laziossa Radu on voittanut sekä Italian cupin että Italian supercupin kolmasti. Hän on pelannut Serie A:ssa 300 ottelua ja tehnyt niissä viisi maalia. Eurooppa-liigassa hän on pelannut 41 ottelua ja teki maalin joulukuussa 2012 slovenialaista Mariboria vastaan.Transfermarkt === Maajoukkueura === Alle 21-vuotiaiden maajoukkueessakin esiintynyt Radu pelasi ensimmäisen ottelunsa Romanian jalkapallomaajoukkueessa vuonna 2006. Hän sai maan silloiselta presidentiltä Traian Băsesculta mitalin, kun Romania eteni vuoden 2008 EM-kilpailuihin. Radu lopetti maajoukkueuransa vuonna 2013. == Lähteet == * http://www.transfermarkt.co.uk/en/stefan- radu/profil/spieler_44420.html?from=direktErgebnis * http://www.national- football-teams.com/player/16559/Stefan_Radu.html === Viitteet === Luokka:Romanialaiset jalkapalloilijat Luokka:Vuonna 1986 syntyneet Luokka:Elävät henkilöt
Lävistäjä (geometria)

Lävistäjä eli diagonaali on geometriassa jana, joka yhdistää monikulmion kulmat toisiinsa kulkien kokonaan tai osittain monikulmion sisäosan läpi taikka joskus monikulmion ulkopuolellakin. Kuitenkin, jos jana yhdistää monikulmion vierekkäiset kulmat toisiinsa, kutsutaan janaa monikulmion sivuksi. Lävistäjä on myös avaruusgeometriassa jana, joka yhdistää monitahokkaan kärjet toisiinsa. Jana voi tällöin kulkea kokonaan tai osittain monitahokkaan sisäosan läpi tai joskus monitahokkaan ulkopuolellakin. Silloin sitä kutsutaan avaruuslävistäjäksi. Joskus lävistäjä kulkee myös kokonaan tai osittain tahkon pintaa pitkin. Silloin sitä kutsutaan tahkon lävistäjäksi. Kuitenkin, jos jana yhdistää kaksi tahkon vierekkäistä kärkeä ja kulkee kahden vierekkäisen tahkon reunaa pitkin, kutsutaan janaa monitahokkaan särmäksi. == Monikulmiot == Tapa, jolla lävistäjät voidaan piirtää monikulmioihin, jakaa monikulmiot konvekseihin ja konkaaveihin monikulmioihin. Jos monikulmion kaikki lävistäjät ovat kokonaan monikulmion sisällä, on se konveksi monikulmio, muussa tapauksessa konkaavi. Minkä tahansa n-kulmaisen monikulmion sisäosa voidaan jakaa lävistäjillä n-2 kolmioiksi niin, etteivät lävistäjät leikkaa toisiaan. Konveksi monikulmio voidaan jakaa lävistäjillä kolmioihin :\tbinom{n}{4} + \tbinom{n-1}{2} eri tavalla. Konkaavi monikulmio voidaan jakaa kolmioihin vain niillä lävistäjillä, jotka ovat kokonaan monikulmion sisällä. Nelikulmio on pienin monikulmio, jolla on lävistäjiä, sillä kolmiolla niitä ei ole. Säännölliset monikulmiot kuuluvat konvekseihin monikulmioihin ja neliö on niistä toiseksi pienin säännöllinen monikulmio. Sillä on kaksi lävistäjää, jotka ovat yhtä pitkät. Säännöllisen viisikulmion kaikki 5 lävistäjää ovat vielä saman mittaisia, mutta säännöllisellä kuusikulmiolla on jo eri mittaisia lävistäjiä. Niistä kolme on yhtä pitkiä ja loput kuusi yhtä lyhyitä. == Monitahokkaat == Monitahokkaiden tahkot ovat monikulmiota, joten monikulmioiden nimitykset ja ominaisuudet soveltuvat myös niihin. Monitahokkaiden avaruuslävistäjien lukumäärät ja ominaisuudet riippuvat monesta seikasta yhtä aikaa. Säännöllisissä monitahokkaissa on helpompi pohtia avaruuslävistäjien ominaisuuksia. Tetraedrissä kaikki särmät ovat yhtä pitkiä. Koska sen avaruuslävistäjät kulkisivat aina tahkoja pitkin, ei sillä ole sen takia sellaisia olemassa. Myöskään tahkojen lävistäjiä ei ole olemassa, koska tahkot ovat aina kolmioita. Kuutiossa on neljä yhtä pitkää avaruuslävistäjää ja 12 yhtä pitkää tahkon lävistäjää. Säännöllisistä viisikulmioista muodostetuilla dodekaedreillä on 12 tahkoa, 20 kärkeä ja 30 särmää. Tahkon lävistäjiä on 60 kappaletta ja ne ovat kaikki yhtä pitkiä. Sillä on silloin :\tbinom{20}{2}-12 \cdot 5 - 30 = 100 avaruuslävistäjää, jotka ovat montaa eri pituutta. == Lähteet == * * === Viitteet === Luokka:Geometria
Eino Penttilä (kirjailija)

Eino Aleksanteri Penttilä (22. elokuuta 1907 Kalajoki – 4. syyskuuta 1997 Helsinki) oli suomalainen toimitusjohtaja, yrittäjä ja kirjailija. Eino Penttilän vanhemmat olivat maanviljelijä Matti Hermanni Penttilä ja Kreeta Maria Takkunen. Hän kävi kauppakoulun ja teknillisen koulun. Eino Penttilä kirjoitti merimieselämää kuvaavia romaaneja ja jännitysromaaneja sekä lisäksi Suomen sotahistoriaa käsitteleviä teoksia. Eino Penttilä oli naimisissa vuodesta 1964 Leena Maija Siukosen kanssa. == Teoksia == * Katkerat satamat : erään Cassion koristelematon tarina. Alea-kirja, Helsinki 1973 * Merielämän armottomat kasvot : tarua ja totta. Eino Penttilä, Helsinki 1976 * Varpuskellari : romaani. Eino Penttilä, Helsinki 1978 * Asekätkijät : romaani. Kustannuspiste, Helsinki 1983 * Kaamosvakoilija Pohjolassa. Mainosteknikot, Helsinki 1986 * Panssarilaivat Ilmarinen ja Väinämöinen : taistelut ja tuho. Mainosteknikot, Helsinki 1986 * Turku talvi- ja jatkosodassa 1939-1944. Mainosteknikot, Helsinki 1988 * Lento Murmanskiin. Mainosteknikot, Helsinki 1989 * Pitkä lenkki : elämäkertaromaani. Mainosteknikot, Helsinki 1990 * Kotka liekeissä. E. Penttilä, Helsinki 1991 * Taistelu Helsingistä. Mainosteknikot, Helsinki 1993 * Salasanomia Pohjolassa. Mainosteknikot, Helsinki 1994 == Lähteet == * * Kirjasampo.fi : Eino Penttilä Luokka:Suomalaiset kirjailijat Luokka:Suomalaiset sotakirjailijat Luokka:Vuonna 1907 syntyneet Luokka:Vuonna 1997 kuolleet
Jonathan Tehau

Jonathan Tehau (s. 9. tammikuuta 1988) on tahitilainen jalkapalloilija, joka pelaa kotimaansa pääsarjan AS Dragonissa. Hän on Dragonin lisäksi edustanut myös muita kotimaansa seuroja. Hän voitti Tahitin jalkapallomaajoukkueen riveissä OFC Nations Cupin vuonna 2012 ja näin Tahiti pääsi pelaamaan vuoden 2013 Confederations Cupiin. Itse turnauksessa Tehau teki Tahitin historian ensimmäisen ja tähän mennessä ainoan maalin Nigeriaa vastaan 1-6 hävityssä ottelussa. Samassa ottelussa Tehau teki myös oman maalin ja näin hänestä tuli kaikkien aikojen ensimmäinen pelaaja, joka on tehnyt Confederations Cupissa molempiin päihin maalin samassa ottelussa. Hän pelasi myös Tahitin turnauksen muissa otteluissa; 0-10-häviössä Espanjaa vastaan ja 0-8-häviössä Uruguayta vastaan. Tehaun veljet Lorenzo Tehau ja Alvin Tehau sekä serkku Teaonui Tehau pelasivat myös 2013 Confederations Cupissa ja kuuluvat Tahitin maajoukkueeseen. == Lähteet == * http://www.transfermarkt.co.uk/en/jonathan- tehau/profil/spieler_183667.html?from=direktErgebnis * http://www.national- football-teams.com/player/42906/Jonathan_Tehau.html Luokka: Tahitilaiset jalkapalloilijat Luokka: Vuonna 1988 syntyneet Luokka: Elävät henkilöt
Michael Olaitan

Michael Olaitan Oyeneye (s. 1. tammikuuta 1993) on nigerialainen jalkapalloilija, joka edustaa Kreikan Superliigassa pelaavaa Ergotelis FC:tä lainalla samassa sarjassa pelaavasta Olympiakos FC:stä. Molempijalkainen Olaitan on pelipaikaltaan hyökkääjä. Kotimaansa Mighty Jetsissä uransa aloittanut Olaitan siirtyi Kreikan kakkosliigassa pelanneeseen Veria FC:hen vuonna 2011. Hän oli yksi joukkueen parhaita pelaajia, kun se nousi kaudelle 2011-2012 Kreikan Superliigaan. Kesällä 2013 Olaitan siirtyi Kreikan Superliigan menestyksekkäimpään joukkueeseen, Olympiakos FC:hen ilmaisella siirrolla. Hän voitti joukkueen riveissä liigan kaudella 2013-14. Tammikuussa 2015 Olaitan siirtyi kauden loppuun asti kattavalla lainasopimuksella Superliigan Ergotelis FC:hen. Olaitan on pelannut Nigerian alle 20-vuotiaiden maajoukkueessa kahdeksan ottelua. == Lähteet == * http://www.transfermarkt.co.uk/en/michael- olaitan/profil/spieler_179481.html?from=direktErgebnis Luokka:Nigerialaiset jalkapalloilijat Luokka:Vuonna 1993 syntyneet Luokka:Elävät henkilöt
Reagena

Reagena Oy on vuonna 1987 perustettu kemianalan yritys, joka kehittää ja valmistaa reagensseja ja diagnostisia testejä sairaaloille sekä lääke- ja kemianteollisuudelle. Diagnostisia tuotteita ovat esimerkiksi EIA- ja pikatestit tartuntatautien diagnostiikkaan, erityisesti zoonoosien eli eläinvälitteisten infektiosairauksien diagnostiikkaan.Reagena: Diagnostiikka Yritys kehitti ja toi markkinoille maailman ensimmäiset pikatestit myyräkuumeen ja puutiaisaivokuumeen diagnosoimiseksi.Yle: Suomalaiskeksintö paljastaa vaarallisen punkkitaudin jopa 20 minuutissa. Julkaistu: 16.4.2014 Viitattu: 16.4.2014 Yrityksen valmistamia tuotteita käytetään laboratorioissa yli 30 maassa. Reagenan päätoimipiste ja tuotantolaitos sijaitsee Siilinjärven Toivalassa ja sivutoimipiste Turussa. ==Lähteet== Luokka:Suomalaiset kemianteollisuusyhtiöt
András Kállay-Saunders

András Kállay-Saunders (s. 28. tammikuuta 1985) on unkarilais-yhdysvaltalainen laulaja-tuottaja, joka edusti Unkaria Eurovision laulukilpailussa 2014 kappaleella ”Running”. Hän esiintyi ensimmäisessä semifinaalissa ja pääsi siitä finaaliin. Hän sijoittui kilpailun finaalissa viidenneksi. Kállay- Saunders on unkarilaisen äidin ja yhdysvaltalaisen isän lapsi. == Lähteet == == Aiheesta muualla == Luokka:Unkarilaiset laulajat Luokka:Yhdysvaltalaiset laulajat Luokka:Yhdysvaltalaiset musiikkituottajat Luokka:Vuoden 2014 euroviisuedustajat Luokka:Vuonna 1985 syntyneet Luokka:Elävät henkilöt